

**Κως, 4 Απριλίου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Χθες στην Καρδάμαινα η Κως έκανε μια νέα αρχή. Ο ανοιχτός διάλογος με τη συμμετοχή των πολιτών είναι μια δημοκρατική κατάκτηση για το νησί μας.”

Συνήθως λένε, κάθε αρχή και δύσκολη.

Χθες στην Καρδάμαινα, η Κως έκανε μια νέα αρχή.

Ο ανοιχτός διάλογος των υποψηφίων δημάρχων, με τη συμμετοχή των πολιτών είναι πλέον μια δημοκρατική κατάκτηση.

Δεν έγινε ούτε αρένα ούτε show. Οι πολίτες έχουν ωριμότητα, επιζητούν το διάλογο, τοποθετούνται με ευπρέπεια.

Αυτό αποδείχθηκε και στις λαϊκές συνελεύσεις που διοργάνωσε η δημοτική αρχή, που υπήρξε μεγάλη συμμετοχή των πολιτών.

Κάποιοι φοβούνται τους πολίτες, φοβούνται την αντιπαράθεση με επιχειρήματα και για αυτό απέχουν.

Οι υποψήφιοι δήμαρχοι είχαν τη δυνατότητα να αναπτύξουν τις προγραμματικές τους προτάσεις, τις οποίες θα κρίνουν οι πολίτες. Μίλησαν, διαφώνησαν αλλά έδειξαν ένα νέο δρόμο: το δρόμο της συνεργασίας και του διαλόγου.

Είναι δεδομένο ότι η εμπειρία της χθεσινής διαδικασίας, πρωτόγνωρης για την Κω με τους υποψηφίους δημάρχους να απαντούν στις ερωτήσεις των πολιτών, θα μας δώσει τη δυνατότητα να οργανώσουμε καλύτερα την επόμενη συνάντηση.

Η επόμενη συνάντηση, την Κυριακή στην Αντιμάχεια.

**Γραφείο Τύπου Δήμου Κω**